钦定古今图书集成/明伦汇编/官常典/第422卷 > 《光禄勋箴》汉·扬雄
## 钦定古今图书集成/明伦汇编/官常典/第422卷 > 《光禄勋箴》汉·扬雄

经兆宫室，画为中外，廊殿门闼，限以禁界。国有周卫，
民有藩篱，各有攸保，守以不岐。昔在夏殷，桀纣淫湎，
持牛之饮，门户荒乱。郎虽执戟，谒者参差，殿中成市，
或鼓或鞞。忘其廊庙，而聚夫逋逃。四方多罪，载号载
呶。内不可不省，外不可不清。德人立朝，议，士充庭禄
臣司光，敢告执经。